Ashraf Mansour

Ashraf Mansour FAAS () bụ ọkàmmụta sayensị si mba  Egypt na ọkammụta n'isi ọmụmụ polymer physics. Ọ bụ onye guzobere na Onye isi oche nke Bọọdụ Ezege nke  Mahadum German dị na Cairo (GUC).

 Agụmakwụkwọ na Ọrụ Ya 
Mansour nwetara nzere ọkankuzi ya n'isi ọmụmụ polymer physics site na Mahadum Ulm n'afọ 1992.
N'afọ 1994, Mansour malitere usoro nke ihiwe Mahadum German n'Ijipt. Mahadum German dị na Cairo (GUC) bụ mahadum German izizi ehiwere na mpụga Germany na mpụga ókè Europe. E hiwere ya dabere na iwu onye isi ala nyere n'afọ 2002 nke onye bụbu Onye isi ala Hosni Mubarak, Chancellor German Gerhard Schroeder, na ọtụtụ ndị ama ama na ngalaba ọrụ ngò ma agụmakwụkwọ nke Ijipt na German. 
N'afọ 2003, ehiwere GUC na mpụga oke obodo Cairo. Mansour nwetara iwu mahadum teknụzụ ọhụrụ na New Cairo City, na-nkwado n'ego nke ihe fọrọ nke nta ka ọ bụrụ ǹdè euro iri na ise sitere n'aka ndị Egypt nyere onyinye, ma tinye inyeaka nke ngalaba ọmụmụ Stuttgart na Mahadum Ulm iji mee ka echiche ya pụta ìhè. Ha nyere aka n'ịrụ na ịhiwe ụlọ nnyocha n'ụzọ teknụzụ wee weta usoro ọmụmụ German ha. Ebumnuche ahụ nwetara enyemaka ego site n'aka DAAD n'ihe ruru ka narị puku euro isii dịka akụkụ nke mmemme mbupụ nke Usoro Ọmụmụ ihe German gaa na mba ndị ọzọ. Ụmụ akwụkwọ, ndị ọkà mmụta, na ndị nchọpụta sitere na GUC na-enwetakwa nkwado agụmakwụkwọ n'efu  DAAD nakwa Alexander von Humboldt Foundation n'oge ọmụmụ na nnyocha dị iche iche. Ọ bụ onye isi oche nke Bọọdụ Ezege nke mahadum ahụ. 
Mgbe Egyptian Revolution nke 2011 gasịrị, ndị Supreme Council of the Armed Forces (SCAF) kwadoro Ashraf ka ọ bụrụ onye isi Ministry of Higher Education n'afọ 2014 mana Supreme Council of Universities Egypt megidere nhọpụta ya.{{cite web} | ikpeazụ=القاهرة |first=محمد هجرس- |date=2014-02-28 |title=حراسة عسكرية بالدبابات على سجن طرة |url=https://www.alyaum.com/articles/عحراسة عسكرية بالدبابات-على-سجن-طرة- |access-date=2023-01-01 |website=alyaum |language=Arabic}} Hossam Eisa nọgidere n'ọnọdụ ahụ, Ashraf El-Shiny ewee nọchie ya na Septemba 2015.

 Ihe Nrite na Nkwanye Ùgwù Ya 
N'afọ 2008, Mansour nwetara ihe nrite Federal Cross of Merit, ebe ọ bụkwa onye omeiwu nsọpụrụ nke Mahadum Ulm. A họpụtara Mansour ka ọ bụrụ onye òtù asọpụụrụ nke African Academy of Sciences n'afọ 2018.

 Edensibia 

Category: Ndị ọkachamara akwụkwọ si mba Ijipt
Category: Ndị ọkachamara Physics si mba Ijipt
Category: Ndị òtù asọpụụrụ nke African Academy of Sciences
Category: Ndị ọkachamara sayensị si mba Ijipt
Category: Ndị gụchara akwụkwọ na Mahadum Ulm
Category: Ndị dị ndụ afọ ọmụmụ ha na-efu efu 
Category: Ndị dị ndụ